Diari Oficial de la Generalitat Valenciana


Sumari del DOGV 6030, del 08-06-2009 (2009/6400)

ORDRE de 28 de maig de 2009 de la consellera de Justícia i Administracions Públiques, per la qual es deleguen determinades atribucions en diversos òrgans de la Conselleria d'Educació.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6400


Data del document
:   28-05-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Educació
    * delegació de poders
    * administració regional

ORDRE de 28 de maig de 2009 de la consellera de Justícia i Administracions Públiques, per la qual es deleguen determinades atribucions en diversos òrgans de la Conselleria d'Educació. [2009/6400]  
L'Orde de 4 d'octubre de 2005, del conseller de Justícia i Administracions Públiques, va delegar atribucions en matèria de personal, pròpies de la competència del conseller, en distints òrgans de l'administració del Consell, entre els quals estav la Conselleria de Cultura, Educació i Esport.  
No obstant això, el Decret 7/2007, de 28 de juny, del president de la Generalitat, assigna a la Conselleria d'Educació les competències en matèria d'educació, universitats, ciència i política lingüística i a la Conselleria de Cultura i Esport les competències en matèria de promoció cultural, patrimoni artístic i esports.  
Per la seua banda, el Decret 118/2007, de 27 de juliol, del Consell, el qual aprova el Reglament Orgànic i Funcional de la Conselleria d'Educació, crea com a òrgan directiu la Direcció General de Personal, a la qual atribuïx diverses funcions en matèria de personal no docent dels centres educatius, en concret fisioterapeutes, educadors especials i educadors d'escola infantil, excepte en aquells aspectes que són competència de la Conselleria de Justícia i Administracions Públiques. El mateix Decret 118/2007 atribuïx a la Sotssecretaria la direcció del personal de la Conselleria, sense perjuí del que disposa l'esmentat article 11 per a la Direcció General de Personal.  
La persistència dels objectius que, en el seu dia, van justificar la delegació unit a la modificació de l'estructura de la Conselleria d'Educació, a través dels decrets esmentats, fa necessària l'adaptació de l'esmentada Orde de delegació, a la nova situació orgànica, per tal d'aconseguir una major agilitat i simplificació en la gestió i resolució dels assumptes que en matèria de personal i funció pública corresponen a este departament.  
En conseqüència, de conformitat amb el que preveu l'article 63 de la Llei 5/1983, de 30 de desembre, del Consell, en relació amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
ORDENE  
Article 1  
Delegar en la Direcció General de Personal de la Conselleria d'Educació els nomenaments i cessaments del personal funcionari interí i la contractació i cessament del personal laboral temporal no docent següent:  
- Fisioterapeutes,   
- Educadors d'educació especial i  
- Educadors d'escola infantil, en els supòsits següents:   
1.1. En el cas del personal funcionari interí (personal no docent):  
- Substitucions de funcionaris en llocs d'atenció directa, per alguna de les causes següents:  
a) Incapacitat temporal.  
b) Permís per maternitat, paternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Llicències sense retribució.  
g) Plans de vacances.  
h) Permís sindical.  
i) Permís per campanya electoral.  
- Excés o acumulació de tasques per un termini màxim de sis mesos, dins d'un període de dotze mesos.  
- Execució de programes de caràcter temporal.  
1.2. En el cas del personal laboral temporal (personal no docent):  
- Substitucions en llocs laborals d'atenció directa, per alguna de les causes següents:  
a) Incapacitat temporal.  
b) Permís per maternitat, paternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Llicències sense retribució.  
g) Plans de vacances.  
h) Permís sindical  
i) Permís per campanya electoral.  
- Acumulació de tasques per un termini màxim de sis mesos, dins d'un període de dotze mesos.  
- Contracte d'obra o servici.  
Article 2   
Delegar en la Sotssecretaria de la Conselleria d'Educació els nomenaments i cessaments del personal funcionari interí i la contractació i cessament del personal laboral temporal no docent no inclòs expressament en l'article 1, en els supòsits següents:   
1.1. En el cas del personal funcionari interí:  
- Substitucions de funcionaris en llocs d'atenció directa, per alguna de les causes següents:  
a) Incapacitat temporal.  
b) Permís per maternitat, paternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Llicències sense retribució.  
g) Plans de vacances.  
h) Permís sindical  
i) Permís per campanya electoral.  
- Excés o acumulació de tasques per un termini màxim de sis mesos, dins d'un període de dotze mesos.  
- Execució de programes de caràcter temporal.  
1.2 En el cas del personal laboral temporal:  
- Substitucions en llocs laborals d'atenció directa, per alguna de les causes següents:  
a) Incapacitat temporal.  
b) Permís per maternitat, paternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Llicències sense retribució.  
g) Plans de vacances.  
h) Permís sindical  
i) Permís per campanya electoral.  
- Acumulació de tasques per un termini màxim de sis mesos, dins d'un període de dotze mesos.   
- Contracte d'obra o servici.  
Article 3  
Amb l'exclusiva finalitat d'atendre les substitucions temporals dels llocs d'atenció directa detallats en els articles anteriors, i únicament en els supòsits així assenyalats, es podran constituir, sempre respectant els criteris establits en l'Orde de 17 de gener de 2006, de la Conselleria de Justícia i Administracions Públiques, sobre la regulació de les borses d'ocupació temporal per a proveir provisionalment llocs de treball de l'administració del Govern Valencià, borses d'ocupació específiques per substitucions temporals en llocs d'atenció directa, en la Conselleria d'Educació.   
Article 4  
Per al seguiment de la constitució i funcionament de la borsa prevista en l'article anterior, la Comissió de Seguiment de les Borses d'Ocupació Temporal, constituïda a l'empara de l'article 12 de l'Orde de 17 de gener de 2006, de la Conselleria de Justícia i Administracions Públiques, podrà acordar la creació de comissions delegades específiques.  
Article 5   
1. Les resolucions administratives que s'adopten per delegació, indicaran expressament esta circumstància i es consideraran dictades per l'òrgan delegatori.   
2. Igualment, en els contractes laborals que es formalitzen en virtut de la delegació de l'exercici de competències que mitjançant la present orde s'efectua, es farà constar expressament esta circumstància i es consideraran formalitzats per l'òrgan delegatori.   
Disposició addicional primera  
Quan la Conselleria d'Educació no constituïsca les borses d'ocupació específiques a què es referix l'article 2 d'esta orde i cobrisca les substitucions a través de les borses constituïdes per la Direcció General competent en matèria de funció pública, es retrà compte a esta dels nomenaments i cessaments efectuats.  
Disposició addicional segona  
Les referències als òrgans directius contingudes en esta orde, s'entendran realitzats als que en cada moment exercisquen les seues funcions, segons les normes d'organització de l'esmentada Conselleria.  
Disposició derogatòria  
Queda expressament derogada l'Orde de la Conselleria de Justícia i Administracions Públiques de 4 d'octubre de 2005, per la qual es deleguen determinades atribucions en diversos òrgans de l'administració del Govern Valencià, en aquells apartats que fan referència als òrgans de la Conselleria d'Educació.  
Disposició final  
La present orde entrarà en vigor l'endemà de la publicació en el Diari Oficial de la Comunitat Valenciana.   
València, 28 de maig de 2009  
La consellera de Justícia i Administracions Públiques,  
Paula Sánchez de León Guardiola